Χριστίνα Κουλούρη

Η **Χριστίνα Κουλούρη** είναι Ελληνίδα ιστορικός, καθηγήτρια Νεότερης και Σύγχρονης Ιστορίας και Πρύτανις του Παντείου Πανεπιστημίου Κοινωνικών και Πολιτικών Επιστημών. 

## Βιογραφικό
Αποφοίτησε από την Ελληνογαλλική Σχολή Ουρσουλινών. Σπούδασε στο Ιστορικό και Αρχαιολογικό Τμήμα του Πανεπιστημίου Αθηνών με υποτροφίες του Ιδρύματος Κρατικών Υποτροφιών (ΙΚΥ) και του Ιδρύματος Γεωργίου και Άννας Σακελλαρίου**.** Ακολούθησε μεταπτυχιακές και διδακτορικές της σπουδές στο Παρίσι με υποτροφία του Σαριπολείου Κληροδοτήματος του Πανεπιστημίου Αθηνών, λαμβάνοντας δύο μεταπτυχιακούς τίτλους στην ιστορία, έναν από το Πανεπιστήμιο Παντεόν-Σορμπόν και έναν από την Ανώτερη Σχολή Κοινωνικών Επιστημών  στο Παρίσι. Εκπόνησε τη διδακτορική της διατριβή στο Πανεπιστήμιο Παντεόν-Σορμπόν.

Έχει διδάξει στα Πανεπιστήμια Κρήτης (1990-1993), Θράκης (1993-2003), Πελοποννήσου (2003-2010), στο Ελληνικό Ανοικτό Πανεπιστήμιο (2018-2020) και σε πολλά πανεπιστήμια του εξωτερικού (Πανεπιστήμιο του Ρέντινγκ στη Βρετανία, Πανεπιστήμιο της Μπολόνιας, Πανεπιστήμιο Παντεόν-Σορμπόν, Πανεπιστήμιο του Τόκιο, Πανεπιστήμιο του Ρέγκενσμπουργκ).

Το 2010 ήταν επισκέπτρια ερευνήτρια στο Πανεπιστήμιο της Σορβόννης (Paris 1 –UMR IRICE), το 2017 επισκέπτρια ερευνήτρια στο Πανεπιστήμιο Πρίνστον και τον Ιούνιο του 2019 επισκέπτρια επιστήμονας στο Πανεπιστήμιο του Ρέγκενσμπουργκ (Γερμανία).

Της έχουν απονεμηθεί τα βραβεία Νίκου Σβορώνου «για εξαιρετική επίδοση στην έρευνα της νεοελληνικής ιστοριογραφίας» (1994), ‘Δελφοί’ της Διεθνούς Ολυμπιακής Ακαδημίας (2012) και Δημήτριος Βικέλας της Διεθνή Εταιρεία Ιστορικών των Ολυμπιακών Αγώνων.

## Εργογραφία

* *Historical Memory in Greece, 1821-1930. Performing the Past in the Present* , Routledge 2023
* *Εθνικισμός και ετερότητα. Τιμητικός τόμος για τον Στέφανο Πεσμαζόγλου*, Γρηγόρης Ανανιάδης, Χριστίνα Κουλούρη, Στέφανος Παπαγεωργίου (επιμ.), Αθήνα, Αλεξάνδρεια, 2022
* "Romantic memory culture in Greece", Encyclopedia of Romantic Nationalism in Europe, ed. Joep Leerssen (electronic version; Amsterdam: Study Platform on Interlocking Nationalisms, ), article version 1.1.2.1/a, last changed 22-03-2022, consulted 13-06-2022.
* Η οικοδόμηση του ελληνικού κράτους, Αθήνα: Αλεξάνδρεια, 2022 (επιμέλεια)
* *Φουστανέλες και Χλαμύδες. Ιστορική Μνήμη και Εθνική Ταυτότητα 1821-1930,* Αθήνα, Αλεξάνδρεια, 2020
* *Teaching Contemporary Southeast European History, Source Books for History Teachers*, Volume 1: *The Cold War (1944-1990)*, Volume 2: *Wars, Divisions, Integration (1990-2008)*, Thessaloniki, CDRSEE, 2016 (Series Editor and co-editor of vol.2)
* Η Διεθνής Ολυμπιακή Ακαδημία. Ιστορία ενός ολυμπιακού θεσμού, Αθήνα, ΔΟΑ, 2007 (επιμέλεια και εισαγωγή)
* Εναλλακτικό εκπαιδευτικό υλικό για τη διδασκαλία της Νεότερης Ιστορίας της Νοτιοανατολικής Ευρώπης**.** *Βιβλίο Εργασίας 1: Η Οθωμανική Αυτοκρατορία, Βιβλίο Εργασίας 2: Έθνη και Κράτη στη Νοτιοανατολική Ευρώπη, Βιβλίο Εργασίας 3: Οι Βαλκανικοί Πόλεμοι, Βιβλίο Εργασίας 4: Ο Δεύτερος Παγκόσμιος Πόλεμος),* Θεσσαλονίκη, 2006 (επιμέλεια).
* Αθήνα, πόλη των Ολυμπιακών Αγώνων (1896-1906), Αθήνα, Διεθνής Ολυμπιακή Ακαδημία, 2004 (επιμέλεια)
* Αθλητισμός και όψεις της αστικής κοινωνικότητας. Γυμναστικά και αθλητικά σωματεία (1870-1922), Αθήνα, ΙΑΕΝ, 1997
* Τα πρόσωπα του Καποδίστρια. Ο πρώτος Κυβερνήτης της Ελλάδας και η νεοελληνική ιδεολογία 1831-1996 (σε συνεργασία με τον Χρήστο Λούκο), Αθήνα, Πορεία, 1996
* Η Βιβλιοθήκη της Σχολής Καρτσιώτη στον Αγιο Ιωάννη Κυνουρίας. Από την προεπαναστατική στη μετεπαναστατική σχολική βιβλιοθήκη, Αστρος, Ιδρυμα Λ. Ζαφείρη, 1991
* Ιστορία και Γεωγραφία στα ελληνικά σχολεία (1834-1914). Γνωστικό αντικείμενο και ιδεολογικές προεκτάσεις. Ανθολόγιο κειμένων - Βιβλιογραφία σχολικών εγχειριδίων, Ιστορικό Αρχείο Ελληνικής Νεολαίας αρ.18, Αθήνα 1988 .
* Dimensions idéologiques de l'historicité en Grèce (1834-1914). Les manuels scolaires d'histoire et de géographie, Φραγκφούρτη, Studien zur Geschichte Südosteuropas αρ.7, 1991.

## Εξωτερικοί σύνδεσμοι
*Ακαδημαϊκό προφίλ της Χριστίνας Κουλούρη στην ιστοσελίδα "academia"
*Βιογραφικό σημείωμα της Χριστίνας Κουλούρη στην ιστοσελίδα του Παντείου Πανεπιστημίου Κοινωνικών και Πολιτικών Επιστημών, Τμήμα Πολιτικής Επιστήμης & Ιστορίας.
*Καταχώρηση για την Χριστίνα Κουλούρη- Βιβλιοnet.
*Bodossaki Lectures on Demand- Χριστίνα Κουλούρη

## Παραπομπές


Κατηγορία:Καθηγητές Παντείου Πανεπιστημίου
Κατηγορία:Έλληνες ιστορικοί του 20ού αιώνα
Κατηγορία:Έλληνες πανεπιστημιακοί του 21ου αιώνα